McDonnell Douglas AV-8B Harrier II

**McDonnell Douglas** (teraz **Boeing**) **AV-8B Harrier II** je jednomotorové bojové lietadlo so zvislým alebo krátkym vzletom a pristátím. Predstavuje druhú generáciu lietadiel z rodiny Harrier, ktorou Spojené štáty nahradili zastarané Douglas A-4 Skyhawk. 

Americká námorná pechota a talianske námorníctvo plánujú prevádzkovať AV-8B do roku 2025 a potom ho úplne nahradiť lietadlami 5. generácie F-35B.

## Vznik a vývoj
Ešte predtým, než začal vývoj Sea Harrieru, Briti a Američania zvažovali koncept pokročilejšieho bojového lietadla, tzv. Advanced Harrier. Spoločnosť Bristol v tej dobe vyvinula a úspešne testovala nový výkonný motor Pegasus 15, okolo ktorého mal byť navrhnutý úplne nový drak lietadla. Za týmto účelom bol v roku 1972 založený nový americko-britský spoločný podnik.

Americká firma McDonnell Douglas uzavrela 15-ročnú dohodu s britskou Hawker Siddeley, na základe ktorej spoločne vyvinú nové lietadlo a McDonnell Douglas bude oprávnený spustiť sériovú výrobu v Spojených štátoch. Boli vypracované dva konštrukčné návrhy, pričom podľa jedného z nich mal vzniknúť prototyp budúceho lietadla. V marci 1975 však Hawker Siddeley oznámil, že z projektu odstupuje, čo bolo pravdepodobne spôsobené klesajúcim obranným rozpočtom Veľkej Británie.

McDonnell Douglas naďalej pracoval na vývoji vlastného Harrieru a dospel ku konštrukcii, ktorá počítala s novými krídlami z uhlíkových vlákien s väčšou nosnou plochou. Väčšie rozpätie krídiel tiež umožnilo použitie ďalšieho podvozku a nový návrh zahŕňal aj zväčšené prívody vzduchu alebo štrbinové klapky. Kabína bola umiestnená vyššie a dostala lepší kryt.

Vývoj takto upravenej verzie Harrieru dostal od americkej vlády zelenú 27. júla 1976. Vyššie uvedené zmeny aplikoval McDonnell Douglas na dva existujúce AV-8A a upravené stroje dostali označenie YAB-8B. Tieto prototypy vzlietli v roku 1979 a hoci sa ukázalo, že tento konštrukčný návrh je pomalší ako pôvodný Harrier, napriek tomu predstavoval sľubný krok v pred a dobre zapadol do vtedajších potrieb americkej námornej pechoty. Hneď v roku 1979 získal McDonnell Douglas objednávku na 336 lietadiel "Harrier II".

## Verzie
* **AV-8B "Harrier II"** - počiatočná produkčná verzia, ktorá bola schopná útočiť na pozemné ciele len počas dňa (tieto lietadlá boli v minulosti buď zmodernizované alebo vyradené).
* **AV-8B "Harrier II Night Attack"** - verzia s vylepšeným motorom Pegasus 11, s prepracovanou kabínou a vybavená infračerveným kamerovým systémom NAVFLIR (Navigation Forward-Looking Infrared). Táto verzia už bola schopná vykonávať útoky už aj počas noci a bola zavedená v roku 1991.
* **AV-8B "Harrier II Plus"** - vznikla na báze modelu AV-8B Harrier II Night Attack, pričom sa od neho odlišovala novým rádiolokátorom APG-65.
* **TAV-8B "Harrier II"** - dvojmiestna cvičná verzia.
* **EAV-8B "Matador II"** - označenie AV-8B v španielskom námorníctve.

## Používatelia
náhľad|250x250bod
; **[[Španielsko]]** 
* Španielske námorníctvo
; **[[Taliansko]]** 
* Talianske námorníctvo
; **[[Spojené štáty]]** 
* United States Marine Corps Aviation

## Technické údaje (AV-8B Harrier II Plus)
right|500px
### Technické údaje
* **Osádka**: 1
* **Dĺžka**: 
* **Rozpätie**: 
* **Výška**: 
* **Nosná plocha **: 
* **Hmotnosť (prázdny)**: 
* **Vzletová hmotnosť**: 
* **Maximálna vzletová hmotnosť**: 
** krátky vzlet: 
** zvislý vzlet: 
* **Pohonná jednotka**: 1 × dvojprúdový motor Rolls-Royce Pegasus F402-RR-408 s ťahom 105 kN

### Výkony
* **Najvyššia rýchlosť**: Mach 0.9 (/h) 
* **Bojový dolet**:  
* **Preletový dolet**: 
* **Stúpavosť**: /s
* **Plošné zaťaženie**: /m²

### Výzbroj
* 1 päťhlavňový rotačný guľomet  General Dynamics GAU-12 Equalizer kalibru  so zásobou munície 300 ks
* 6 závesných bodov pod krídlami s nosnosťou do 
** **Strely vzduch-vzduch:**
*** 4× AIM-9M
*** 6× AIM-120 AMRAAM
** **Strely vzduch-zem:**
***6x AGM-65F/E
***2x AGM-88 HARM 
** **Protilodné strely:**
***2x AGM-84 Harpoon
** **Bomby:**
***CBU-100
***Mark 80 (Mk-82, Mk-83)
***Paveway (GBU-12, GBU-16)
***JDAM
***Mark 77
***B61 (jadrová bomba)

## Referencie

Kategória:Útočné lietadlá USA
Kategória:Lietadlá McDonnell Douglas
Kategória:Palubné lietadlá USA